# Bisbat de Kalookan

El bisbat de Kalookan (anglès: Diocese of Kalookan; tagalo: Diyosesis ng Kalookan; llatí: Dioecesis Kalookana) és una seu de l'Església catòlica a Filipines, sufragània de l'arquebisbat de Manila.
Al 2021 comptava amb 1.184.000 batejats d'un total de 1.330.840 habitants. Actualment està regida pel bisbe cardenal Pablo Virgilio Siongco David.

## Territori

La diòcesi comprèn tres ciutats de la Regió Capital Nacional de les Filipines: Caloocan (només la part meridional), Malabon i Navotas.
La seu episcopal és la ciutat de Caloocan, on es troba la catedral de Sant Roc.
El territori s'estén sobre 45 km² i està dividit en 31 parròquies

## Història

La diòcesi va ser creada pel papa Joan Pau II el 28 de juny de 2003 a través de la seva carta apostòlica Quoniam Quaelibet. La diòcesi va ser erigida canònicament el 22 d'agost de 2003, amb la instal·lació del seu primer bisbe, Deogracias S. Iñiguez, aleshores bisbe d'Iba, Zambales. Amb la dimissió d'Iñiguez el 25 de gener de 2013, el bisbe auxiliar d'Antipolo Francisco M. De Leon va ser nomenat administrador apostòlic de la diòcesi. El 14 d'octubre de 2015, el Papa Francesc va nomenar a Pablo Virgilio S. David, bisbe auxiliar de l'arxidiòcesi de San Fernando a Pampanga, com a segon bisbe de Kalookan i instal·lat el 2 de gener de 2016.
El 6 d'octubre de 2024, el papa Francesc va nomenar cardenal al bisbe David a partir del 7 de desembre de 2024. És el desè filipí a unir-se al Col·legi de Cardenals, el tercer filipí nomenat cardenal pel papa Francesc, el primer cardenal de la diòcesi de Kalookan i el primer cardenal de qualsevol diòcesi de les Filipines. El 23 d'octubre, el Sínode dels Bisbes va escollir David membre del Consell Ordinari de la Secretaria General del Sínode.

## Cronologia episcopal

* Deogracias Soriano Iñiguez (28 de juny de 2003 - 25 de gener de 2013 renuncià)
** Sede vacante (2013-2015)
* Pablo Virgilio Siongco David, des del 14 d'octubre de 2015

## Estadístiques

A finals del 2021, la diòcesi comptava amb 1.184.000 batejats sobre una població de 1.330.840 persones, equivalent al 89,0% del total.
| any | població | població | població | sacerdots | sacerdots | sacerdots | sacerdots | diàques | religiosos | religiosos | parroquies |
| any | batejats | total | % | total | clergat secular | clergat regular | batejats por sacerdot | diàques | homes | dones | |
| 2003 | 1.099.270 | 1.221.412 | 90,0 | 40 | 26 | 14 | 27.481 | | 14 | 33 | 26 |
| 2004 | 1.090.108 | 1.221.404 | 89,3 | 54 | 37 | 17 | 20.187 | | 20 | 46 | 26 |
| 2006 | 1.121.000 | 1.254.000 | 89,4 | 42 | 21 | 21 | 26.690 | | 21 | 53 | 26 |
| 2011 | 1.200.334 | 1.348.689 | 89,0 | 43 | 22 | 21 | 27.914 | | 21 | 49 | 26 |
| 2013 | 1.173.422 | 1.269.243 | 92,5 | 42 | 21 | 21 | 27.938 | | 21 | 49 | 26 |
| 2016 | 1.133.610 | 1.273.609 | 89,0 | 49 | 26 | 23 | 23.134 | | 23 | 49 | 26 |
| 2019 | 1.152.160 | 1.295.000 | 89,0 | 63 | 37 | 26 | 18.288 | | 26 | 49 | 31 |
| 2021 | 1.184.000 | 1.330.840 | 89,0 | 71 | 37 | 34 | 16.676 | | 34 | 60 | 31 |

## Referències

* ↑ El territori ciutadà està dividit en dues parts no contigües entre elles: la diòcesi comprèn la part meridional, coneguda com South Kalookan.
* ↑ «Ecclesiastical Decree of the Creation of the Diocese of Kalookan». Arxivat de l'original el 2024-03-20. [Consulta: 20 març 2024].
* ↑ «Calendar of Celebrations presided over by the Holy Father Francis (November – December 2024), 12.10.2024». Holy See Press Office, 10-10-2024. [Consulta: 20 octubre 2024].
* ↑ Tenedero, Erik «Philippines' Bishop Ambo now a cardinal». ABS-CBN, 07-12-2024.
* ↑ Tenedero, Erik «Pope Francis picks PH's Bishop Pablo David as new cardinal». ABS-CBN, 06-10-2024.
* ↑ «Synod elects new members to Ordinary Council». Vatican News, 24-10-2024.
* ↑ Durant el període vacant de la seu va ser administrada per Francisco Mendoza De Leon, bisbe auxiliar d'Antipolo.

## Enllaços externs

* Anuari pontifici del 2017 i anteriors, publicat a www.catholic-hierarchy.org a la pàgina Diocese of Kalookan (anglès)
* Pàgina oficial da diòcesi (anglès)
* «Butlla Quoniam quaelibet Ecclesia» (en llatí).
* kalo1.htm Esquema de la diòcesi a www.gcatholic.org